Kommer oor langtermynfinansiering van GEPF - Solidariteit WêreldSolidariteit Wêreld
Tuis › Soldeer › Kommer oor langtermynfinansiering van GEPF
Kommer oor langtermynfinansiering van GEPF
Business Times berig dat die Staatsdienspensioenfonds (GEPF) steeds geteister word deur kommer oor die finansiering en bestuur van staatspensioene wat verontrustend is vir lede en pensioenarisse.
Adamus Stemmet, ʼn woordvoerder vir die Vereniging vir die Monitering van Staatspensioene (AMAGP), het verlede week gesê dat strydige uitsprake deur die GEPF oor sekerheid rondom langtermynfinansiering besig is om “aansienlike kommer te skep.”
Die GEPF het pensioenarisse in April verseker dat die fonds stabiel is – maar het vandeesmaand erken dat daar ʼn moontlikheid is dat pensioenarisse hul verhogings kan verbeur. Die langtermynfinansieringstekort beloop ʼn geraamde R583 miljard, wat ʼn finansieringsvlak van 75,5% beteken. Die trustees mik daarna om ʼn langtermynfinansieringsvlak van op, of bo 100% te handhaaf, die fonds se huidige stand.
Stemmet het gesê die AMAGP is in gesprek met die openbare beskermer oor hoe staatsamptenare se pensioengeld belê word. Abel Sithole, die Staatsdienspensioenfonds se hoofbeampte, het gesê dat ondanks ʼn afname in langtermynfinansieringsvlakke, die fonds nie gevaar loop dat sy bates uitgeput sal raak nie. “Ons is nie naastenby naby so ʼn punt nie.”
Hy het gesê ʼn groot aantal bedankings, ʼn daling in beleggingsopbrengs vir die eerste keer in vier jaar en pensioenverhogings van die faktore is wat finansieringsvlakke beïnvloed. Sithole het aangedui dat die fonds opsies oorweeg om die geprojekteerde finansieringstekort te verbeter. Dit sluit in pensioenverhogings onder die inflasiekoers waarvoor die GEPF-trustees nie te vinde is nie. Ander opsies is dat die regering en vakbonde instem tot laer loonskikkings of dat die regering versoek word om meer as 14,4% by te dra.